hu de hu hu hu hu hu hu en hu eo hu hu en de hu hu hu en hu hu en en hu hu hu hu en hu en en en hu hu hu hu en hu hu de de en hu hu hu hu hu hu hu hu hu hu hu hu en
Forró témák a jéghideg Rigában – CCO Magazin
Idén második alkalommal rendezték meg a balti régiónak szánt miit&links konferenciát Rigában. A -20 fok ellenére időnként bizony forró volt a hangulat a zsűriben.
Érdekes koncepcióval indult pár évvel ezelőtt a miit&links rendezvénysorozat. Kis piacokról van szó (észt, lett, litván méret) és bár a közös nyelv nekik is az angol, úgy döntött a Litván PR szövetség, hogy a pályázatot kiterjeszti a régióra. Az idei évben 3 országból várták a pályázatokat és a hitelesség érdekében 4 észt, 4 lett, 4 litván és 4 nemzetközi zsűritagot hívtak. 160-nál is több munka érkezett, amit az online zsűri szűkített körülbelül hatvanra. A shortlistes pályázatokról azonban nem látatlanul döntött a zsűri (mint általában a Magyarországon is ismert díjak esetében), hanem élő prezentációk alapján. A szokatlan példa óriási népszerűségnek örvendett. Több száz ügynökségi fiatal jelent meg a zsűrizés helyszínének kijelölt VEF, egykori szovjet, azóta szépen átalakított kultúrházban. A 3 teremre osztott program egy start-up pályázatra hasonlított: minden shortlistes csapat kapott 4 percet, hogy bemutassa a munkáját és további 6 percig válaszoltak a zsűri kérdéseire, akik nem kímélték a jelölteket: „Mi alapján állítottátok fel az insight-okat?”, „szép ez a kampány, de milyen számokkal mértétek, hogy valóban változtatott-e az emberek viselkedésén”, „mennyi volt az egy főre jutó elérés, aktivitás költsége”. Néhány kivételtől eltekintve a pályázói csapatok kifejezetten felkészültnek bizonyultak. Sokan lapozgattak a jegyzeteik között, néhányan mosolyogtak – látszott, hogy felkészültek a kérdésekre. A zsűrizésben az online előszűrés adta a pontok 80%-át, a maradék ötödöt a prezentációk alapján osztották. A helyszínen is minden zsűritag titkosan adta le a szavazatát jelentő pontokat és az eredményeket csak másnap este, a konferencia zárásaként szervezett gálaesten adták ide.
Bár a magyar piac számára kevés kampány, ügynökség, vagy márka lehet ismerős, mégis, akik érdeklődnek egy másik régió legjobb munkái iránt, azoknak ajánljuk figyelmébe a győztes munkákat:
És íme a győztes ügynökségek:
Agency of the Year 2018 / Lettország – Deep White
Agency of the Year 2018 / Litvánia – Autoriai
Észtországra nem osztottak díjat, mert nem volt meg a szükséges 20+ pályázati jelentkezés
A legtöbb pontot gyűjtő ügynökség, a GRAND PRIX 2018 – Deep White
A pénteki nap a konferenciáé volt, ahol az idei fókusztéma a belső kommunikáció. A szervezők követték azt a, „nyugaton már bevett” szokást, hogy nem a témát gyakorlók előadásaiból állítják össze a programot – nem vállalati vagy ügynökségi példákat hallgattunk, sokkal inkább a témát távolabbról érintő előadásokat:
Ansis első előadása a mindfulnessről szólt és a meditáció elmaradt, a fő üzenet mégis ez volt: a belső kommunikációnál általában intézményi módszerekre gondolok, ideje azonban az egyének, a munkatársak belső (magukkal való) kommunikációját is figyelembe venni: a folyamatos stresszben élő, alulmotivált emberek sem kreatívak, sem produktívak nem lesznek. Sandra Krisberga, a délelőtt egyik leginkább ellentmondásos előadását tartotta, a generációs általánosítás veszélyeiről. „Vajon mennyiben azonos az Amerikában, vagy a Szovjetunióban nevelkedett „boomer” generáció”; „vajon minden Millenial minden országban ugyanazokat az app-okat használja?” A nézők egy része a fejét csóválta, majd a digitális üzenőfalon sorjáztak a kérdések: kutatások alapján állapították meg ezeket a csoportokat – akkor azt most semmit nem ér?; a különböző generációk technológiához való hozzáállása igenis különböző. Sandra elismerte, hogy a csoportosítás, általánosítás sokszor segítség lehet bizonyos célcsoportok kialakításában, de egyrészt a technológia egyre inkább lehetőséget ad generáción kívül már szempontok szerinti csoportosításra és a micro-targetálásra, másrészt legalább a munkahelyi környezetben érdemes nagyobb hangsúlyt fektetni arra, hogy sztereotipizáljuk a kollégákat.
Az előadások mindegyike más és más perspektívából világította meg a hatékony, eredményes munkahelyi légkör kialakítását: a beszélők célja nem a „nagy igazságok” bemutatása volt, nem észt osztani jöttek (elnézést a szóviccért), hanem maguk is keresték, várták a közönség véleményét, gondolatait.
A nevéhez híven a miit&links célja kifejezetten a párbeszéd kialakítása volt: a csütörtöki prezentációkra a jeggyel rendelkezők szabadon beülhettek, így nem csak magukért izgultak, hanem sokat tanultak egymástól is. A szünetekben látható volt, hogy nem a zsűrit próbálták megnyerni maguknak (ez meg is volt tiltva), hanem egymást kérdezgették tapasztalatokról, kihívásokról. Nagy lehetőséget jelentett a fiataloknak, hogy nem csak a kampányokon dolgoznak, hanem be is mutathatják a munkáikat; sőt látják egymáséit is. Bár a program Rigában volt (és a tervek szerint jövőre is ott rendezik), mind Vilniusból, mind Tallinból sokak jöttek el bemutatkozni ötleteket gyűjteni, találkozni és kapcsolatokat építeni. Igaz volt ez a háttérben is, a zsűri tagjai és a konferencia előadói számára is több közös programot szerveztek, hogy ne csak névjegykártyát, de tapasztalatokat is cseréljenek.
A miit&link konferencia és díj magas színvonalú megrendezése a garancia arra, hogy valóban értékes munkákat láthattak a résztvevők. Olyanokat, amik messze megállják helyüket a Baltikumnál sokkal nagyobb nyilvánosság előtt is.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin